//பல கட்டுப்பாடுகள் இருப்பதால்தானே பலதுறைகளில் அனுபவம் வாய்ந்தவர்கள் (ஓய்வுபெற்ற கல்விமான்கள், அதிகாரிகள் மற்றும் பலதுறையினர்)
விக்கிப்பீடியாவில் பங்களிக்க தயங்குகின்றனர்.//  
தமிழ் விக்கிப்பீடியாவின் மொழிநடை பலரைத் தயங்கச் செய்வதாக ஏற்கனவே சிலர் தெரிவித்துள்ளனர். இது குறித்து இந்த இடத்தில் உரையாடுவது உரையாடலைத் திசை திருப்பும் என்பதால் அதனைத் தனியாகச் செய்வோம். தமிழ் விக்கிப்பீடியா ஒரு கலைக்களஞ்சியம் என்பதைக் கருத்தில் கொண்டால், தமிழ் நடை அளவில் நாம் இன்னும் கூட இளக்கத்தன்மையுடனேயே இருக்கிறோம். இல்லையென்றால், முதற்பக்கக் கட்டுரைகளை மீண்டும் இரு முறை உரை திருத்தும் தேவை இருக்காது. இந்நிலையில், **மொழி நடை தவிர என்ன வகையான கட்டுப்பாடுகள் புதுப்பயர்களைத் தயங்கச் செய்வதாக உணர்கிறீர்கள்?** பயனர்கள் இவ்வாறு உணர்வதாக எப்படி அறிகிறீர்கள்? நீங்கள் இவ்வாறு உணர்ந்தது உண்டா? எந்நிலையில்? தற்போது உள்ள புதிய பயனர்களோ நீங்கள் விக்கிப்பீடியாவுக்கு வெளியே பேசிப் பார்த்தவர்களோ இவ்வாறான கருத்துகளைத் தெரிவித்து உள்ளார்களா? **இவற்றில் என்னென்ன கட்டுப்பாடுகள் பிற விக்கிப்பீடியாக்களில் இல்லாமல் தமிழ் விக்கிப்பீடியாவில் மட்டும் உள்ளன?** அருள் கூர்ந்த இவற்றை மிக விரிவாக விளக்க வேண்டுகிறேன்.  
//தமிழ்விக்கிப்பீடியா வலுவான கட்டமைபாகும் வரையிலாவது பயனர்களை ஊக்கப்படுத்த விமரிசனங்களை தவிர்த்து இலக்கை அடைய வேண்டும்.//  
**உங்கள் பார்வையில் வலுவான கட்டமைப்பு என்றால் என்ன? எண்ணிக்கை, தரம், வீச்சு அடிப்படையில் இதை எப்படி அளக்கலாம் என நினைக்கிறீர்கள்?**
தமிழ் விக்கிப்பீடியா உலகளாவிய ஒரு கூட்டுத் திட்டத்தின் பகுதி. எனவே, அத்திட்டத்தின் நோக்கத்துக்கு உட்பட்டு சில கருத்துகளைப் பிற பயனர் பகிரலாம். நல்ல கருத்தாகத் தோன்றினால் ஏற்கலாம். இல்லை என்றால்புறக்கணிக்கலாம். யாரும் இங்கு தனிப்பட்ட அளவில் தாக்குதல் செய்வது ஊக்குவிக்கப்படுவதில்லை. எனவே, **ஒருவருடைய பங்களிப்புகளைப் பற்றி வரும் கருத்துகளை விமர்சனமாக அல்லாமல் வளர்முக நோக்கிலேயே எடுத்துக் கொள்ள வேண்டும்.** எது போன்ற கருத்துகள் ஒரு புதுப்பயனரின் ஆர்வதைக் குறைத்து விடக்கூடும் என்று நினைக்கிறீர்கள்?  
//கலைக்களஞ்சியமானது அனைத்து துறைகளிலும் சீரான வளர்ச்சியுடைதாக இருக்கவேண்டும்தான் ஆனால்
**தமிழ்விக்கிப்பீடியாவில்** தற்கால விஞ்ஞான வளர்சியில் **அனுபவமுள்ளவர்கள்** மிகக்குறைவே. விதிமுறைகளை மட்டும் பாராது அனுபவமுள்ளவர்களை பயன்படுத்தி தமிழ்விக்கிப்பீடியாவின் வளர்ச்சியில் அனைவரும் ஒத்துழைக்கவேண்டும்.//  
தங்கள் கூற்றில் இருந்து நான் புரிந்து கொள்வது: "தமிழ் விக்கிப்பீடியாவில் அறிவியல் துறையில் பங்களிப்பு நல்குபவர்கள் குறைவு. இத்தகையோர் வெளியே நிறைய உள்ளனர். **அவர்களையும் அரவணைத்துப் பங்களிப்புகளைக் கூட்டும் வகையில் விதிமுறைகளைச் சற்றுத் தளர்த்த வேண்டும்".**  
**என்னென்ன விதிமுறைகளைத் தளர்த்த வேண்டும் என்று சில எடுத்துக்காட்டுகளைத் தருவீர்களா?** ஏற்கனவே இந்தக் கட்டுப்பாடுகள் இருந்திருக்கக்கூடிய நிலையிலேயே பங்களிப்பாளர் அறிமுகப் பக்கத்தைக் கண்டோம் என்றால் அதில் தாங்கள் மேலே குறிப்பிட்டுள்ள ஓய்வு பெற்ற கல்வியாளர்கள் (ProfVK, செங்கைப் பொதுவன்), அதிகாரிகள் (மணியன்), அறிவியல் துறையினர் (நந்தகுமார், மகிழ்நன், கலை, செல்வா, தானியல் பாண்டியன், தெரன்சு முதலானோர்) முதலிய பலர் உள்ளனர்.  
//குறைகளை திருத்தி கொள்ளலாம். இங்கு எதுவும் நிரந்தரம் அல்ல **மாற்றம் என்ற சொல்லே மாறாதது**//  
**தமிழ் விக்கிப்பீடியா போன்ற சிறு திட்டங்களைப் பொறுத்தவரை கட்டுரையை முதலில் தொடங்குபவரே செப்பனாக, விரிவாக எழுதாவிட்டால் அக்கட்டுரை மேம்படுவதற்கான வாய்ப்பு குறைவே.** குறிப்பாக: குறுகிய காலத்தில் கூடுதல் எண்ணிக்கையில் இடப்படும் கட்டுரைகள், கூகுள் தமிழாக்கியது போன்ற கட்டுரைகள் இவற்றுக்கு நல்ல எடுத்துக்காட்டு. தமிழ் விக்கிப்பீடியாவில் ஒரு குறிப்பிட்ட தலைப்பில் மட்டும் ஆயிரக்கணக்கான கட்டுரைகள் உள்ளன. ஒரே வகையான நிறுத்தக்குறி பிழை அத்தனைக் கட்டுரைகளிலும் உள்ளது. உரை திருத்தும் போது கூட இவற்றைத் திருத்தும் ஊக்கம் இன்றி கடந்து போக நேரிடுகிறது. இது போன்ற காரணங்களால் தான் பயனர்கள் இயன்ற அளவு செம்மையாக எழுத வேண்டும் என்றும், கட்டுரைகள் உருவாகும் வேகத்துக்கும் அவற்றை மேம்படுத்தவல்ல விக்கிப்பீடியர் எண்ணிக்கைக்கும் ஒரு சமநிலை வேண்டும் என்று எதிர்பார்க்கப்படுகிறது.  
தாங்கள் எழுதியுள்ளது ஒரு சில வரிகள் தாம் என்றாலும் தமிழ் விக்கிப்பீடியாவின் வளர்ச்சிக்கு கவலை அளிக்கக்கூடிய பல விசயங்களை அவற்றில் தொட்டுள்ளீர்கள். எனவே, அருள் கூர்ந்து மேற்கண்ட எனது ஐயங்களுக்கு விரிவாக பதில் அளித்து உதவுமாறு வேண்டுகிறேன். நன்றி--இரவி 11:57, 24 சனவரி 2012 (UTC)  
: // தெலுங்கு விக்கிப்பீடியாவில் ஒருவரிக் கட்டுரைகளால் என்னென்ன பிரச்சினைகள் வந்தன என்று சென்ற இந்திய விக்கி மாநாட்டில் கட்டுரையே வாசிக்கப்பட்டது.// அந்தக் மாநாட்டுக் கட்டுரை, ஒருவரிக் கட்டுரைகளின் சாதக பாதக தாக்கங்களை ஆராய்ந்தது. மாநாட்டில் வாசிக்கப்பட்ட அனைத்து கட்டுரைகள் / விவாதங்களின் காட்சிப்படங்கள் கூடிய விரைவில் உங்கள்குழாயில்(முகநூல் என சொல்வது சரினா,இதயும் சொல்லுங்க) வெளிவரும். இந்திய மொழி விக்கிகள், அவற்றின் செயல்பாடுகளை வெரும் எண்கள் மூலமல்லாமல், அவற்றின் பயனர்கள் மூலம் கேட்டறிய இது ஒரு நல்ல வாய்ப்பாக இருக்கும் என எண்ணுகிறேன். ஆங்கில விக்கிப்பீடியாவில் நான் பார்த்தை வைத்து, "தரம்" என்பதற்கான என்னுடைய புரிதலையும்,த.விக்கியில் நான் காணும் (நம் மனிதவளத்தினுள் சரிசெய்யக்கூடிய) சில இடைவெளிகளையும் மற்றொரு இழையில் விரைவில் இடுகிறேன். ஸ்ரீகாந்த் 09:10, 24 சனவரி 2012 (UTC)  
ஒரு வரிக்கட்டுரைகளின் இடர்களுடன் பயனும் தாக்கமும் ஆராயப்பட்டது என்று சுட்டிக்காட்டியமைக்கு நன்றி. பல நாட்டு, பல மொழி விக்கிப்பீடியர் சமூகங்களிடம் பேசிப் பார்த்ததில் இருந்து இக்கட்டுரைகளால் வரும் பயனை விட இடரே கூடுதலாக உள்ளதாகவே அறிகிறேன். அதனாலேயே சுட்டிக் காட்டினேன்.  
**பொதுவாக நான் வணிகப்பெயர்களைத் தமிழாக்குவது கிடையாது. ஆனால், தமிழ்நாட்டில் உள்ள ஒவ்வொரு ஊர்ப் பெயரையும் ஆங்கிலத்தில் மொழிபெயர்த்துக் கொண்டிருக்கும் நாம் சில ஆங்கில நிறுவனப் பெயர்களைத் தமிழில் கூறுவது அவ்வளவு பெரிய குற்றம் கிடையாது ;)**  
ஆங்கில விக்கியை ஒப்பிட்டு நீங்கள் தரவிருக்கும் பரிந்துரையை எதிர்பார்க்கிறேன். நன்றி--இரவி 11:57, 24 சனவரி 2012 (UTC)  
:: ஸ்ரீதர், உங்கள் கருத்துக்களுக்கு நன்றி. இந்திய விக்கிகளில் பிற எந்த விக்கிகளிலும் பார்க்க பல்துறை அனுபவம் வாய்ந்தவர்கள் தமிழ் விக்கியில் உள்ளார்கள் எனலாம். தமிழ் விக்கியின் வளர்ச்சி பிற இந்திய விக்கிகளுடன், மலையாளம் தவிர்த்து ஒப்பிடுகையில் சிறந்தே இருக்கிறது. மலையாள விக்கி தரத்தில் உயர்ந்து இருக்கிறது, ஆனால் எண்ணிக்கையில் தமிழ் விக்கியில் அரைவாசி. உங்கள் ஒப்பீட்டு இந்தியா ஏன் மேற்குநாடுகள் போல் வளர்ச்சி பெறாமல் இருக்கின்றது. அதற்கு இந்தியப் பண்பாடுதான் காரணம் என்பது போல் இருக்கிறது. "பல கட்டுப்பாடுகள்" என்றும், "விதிமுறைகளை மட்டும் பாராது" என்று குறிப்பாக எதைக் கூறுகிறீர்கள். துல்லியமாக, ஒவ்வொன்றாகச் சுட்டிக் காட்டினால் அவை பற்றி உரையாடலாம். இலக்கு என்பது வெறும் எண்ணிக்கை இல்லை, அது தரம், கட்டுரை பல்வகைத்தன்மை போன்று பல்வேறு கூறுகளைக் உள்ளடக்கியது. --Natkeeran 18:13, 24 சனவரி 2012 (UTC)  
:: **தமிழ் விக்கியின் வளர்ச்சி சிறந்தே இருக்கிறது**
விக்கிப்பீடியா:மைல்கற்கள் , புள்ளிவிவரங்கள் தெளிவாக காட்டுகின்றன. மேலோட்டமாக நான் கூறிய கருத்துக்கு மதிப்பளித்து பயனர்களின் மனதை படம் பிடித்ததுபோல சரியாக யூகித்ததை கண்டு வியப்படைகிறேன். //தமிழ் விக்கிப்பீடியாவில் அறிவியல் துறையில் பங்களிப்பு நல்குபவர்கள் குறைவு. இத்தகையோர் வெளியே நிறைய உள்ளனர்//
இப்பக்கத்தில் மேலே கண்ட தங்களின் உரையாடலை கண்டு நான் மகிழ்சியடைகிறேன். **தமிழ் விக்கியின் தரம்** பேணப்படுவதற்க்கு இதுவே சான்று.
- தமிழ் விக்கிப்பீடியா 43,000 கட்டுரைகள் என்ற நிலையில் இப்பக்கத்தில் கண்ட உரையாடல் விக்கிப்பீடியா:பன்மொழி விக்கிப்பீடியாக்களின் பட்டியல் வரிசையில் தமிழ் விக்கி சிறப்புநிலை அடைய 50,000 கட்டுரைகள் எட்டும்நிலை அவசியம் எனும் எண்ணத்தை உணர்த்தியது.
**50,000 கட்டுரைகள் என்னும் அளவு இப்போது கைக்கு எட்டிய தொலைவிலேயே உள்ளது. இன்னும் 7,000 கட்டுரைகளே தேவை. மிக விரைவில் இலக்கை அடைந்து விடலாம். --- மயூரநாதன் 05:55, 30 திசம்பர் 2011 (UTC)**
- **ஒரு வரிக்கட்டுரைகள்** ஆங்கிலவிக்கியிலும் இருக்கின்றது. (எ.கா) ::en:Category:Revenue blocks of Tamil Nadu ,::en:Category:Rivers of Tamil Nadu  
// தமிழ்விக்கிப்பீடியா ஆங்கிலவிக்கிப்பீடியா உடன் ஒப்பிட சுயேட்சையாக உள்ளதா! //  
- தமிழ் விக்கிப்பீடியா கட்டுரைகளில் இணைகப்பட்ட படிமத்தை பொதுக்கோப்பகத்திலிருந்து நீக்கும்போது கால அவகாசத்தை நீட்டித்து தமிழ் விக்கிப்பீடியா:நிர்வாகிகளின் கவனத்திற்கு கொண்டுவந்த பின்னரே அப்படிமத்தை நீக்க தமிழ் விக்கிப்பீடியா சிறப்பு அனுமதி பெற வேண்டும். (எ.கா)
- திருத்த வரலாறு - "டாக்டர் அம்பேத்கர் அரசு சட்டக் கல்லூரி, சென்னை"
- திருத்த வரலாறு - "க. சீ. கிருட்டிணன்"
மொழி நடை பிரச்சினை தமிழ் விக்கியின் வளர்ச்சியில் சில தருணங்களில் தடையாக உள்ளது (எ.கா) அறிவியல். இத்தொகுப்பில் அடுத்துவரும் தலைப்பு **இருசொல் பெயரீடு** தாங்கள் எடுத்த அடுத்த கட்ட நடவடிக்கை நன்று.